Microsoft køber LinkedIn

Microsoft har købt tjenesten LinkedIn, der regnes for at være “den professionelle” udgave af Facebook. Redmond-giganten betaler 26,2 milliarder dollars i handelen, der forventes at være gennemført til december. Det svarer til knapt 173 milliarder kroner.

LinkedIn hævder at være “verdens største og mest værdifulde professionelle netværk”, med 433 millioner medlemmer og 105 millioner unikke besøgende hver måned.

I vidoeoen ovenfor fortæller Microsoft-bossen Satya Nadella, at han længe har pønset på at overtage LinkedIn.

Sociale tjenester har i årevis været det nye sort. Både Google og Apple har forsøgt at opbygge sine egne tjenester, men uden den store succes. Apples Ping måtte simpelthen lukkes ned, mens det går en snert bedre for Google Plus. LinkedIn regnes for at være oppe blandt de store, sammen med Facebook, Instagram og Twitter.

Microsoft køber LinkedIn